Hvordan kommer man seg rundt i Gardermoen?
Det er enkelt å reise til småsteder såvel som Oslo med kollektiv transport. Tar du toget kan du velge mellom NSB lokaltog eller Flytoget, som begge tar deg til Oslo S. På Flytoget reiser alle barn under 16 år gratis i følge med personer over 16 år. I tillegg får ungdommer inntil 20 år halv pris, og studenter reiser med redusert pris ved fremvisning av sitt studentbevis. Hos NSB-togene reiser alle barn under 4 år gratis. I tillegg reiser ett barn opptil 16 år gratis sammen med voksen. Barn under 16 år som reiser alene får halv pris på sin reise. Du kan kjøpe billetter til Flytoget enkelt på Gardermoen lufthavn eller på flytogets billett-app. Reiser du med NSB-tog kan du kjøpe billett på NSBs billett-app. Du kan også kjøpe billetter på billettautomater som du finner på alle togstasjoner. Husk at dersom du kjøper billett ombord betaler du mer, så det lønner seg virkelig å kjøpe dette på forhånd. Togene mellom Gardermoen, Oslo og Drammen kjører hyppig og du kan velge mellom lokaltog og regiontog. Disse kjører fra seks om morgenen til midnatt. Finn hotelltilbud i Gardermoen på momondo